જે વસ્તુ ડિલીટ થઇ નથી હોતી મતલબ કે ડિલીટ ફોરએવર થઇ નથી હોતી એ જ સળવળી શકે. બાકી જે કન્ટ્રોલ ઝેડ કરવાથી પણ પાછી ના આવે તે સપનામાં તો આવી જ ક્યાંથી શકે.? હા, એવું બને કે જેને તમે ભૂલાઇ ગયેલું માનતા હો તે સુષુપ્તાવસ્થામાં મનને કોઇ તળીયે કણસતું પડ્યું હોય અને જરાસરખી હવા મળતાં જ કૂદીને બહાર આવે. "ગુમરાહ"માં મહેન્દ્ર કપુરના સ્વરમાં સાહિરનું એક સુંદર ગીત છે. "આપ આયે તો ખયાલે દિલ્ર નાશાદ આયા, કિતને ભૂલે હૂએ જખ્મોં કા પતા યાદ આયા" તેમાં એક પંક્તિ આવે છે " હાય, કિસ વખ્ત મૂઝે કબ કા ગીલા (ફરિયાદ) યાદ આયા"